คลายร้อนแบบไทยๆ ด้วยอาหารชาววังต้นตำรับ ณ อาหาร (R.HAAN)
การเลือกรับประทานอาหารให้เหมาะกับสภาพอากาศถือเป็นการปรับสมดุลร่างกายอย่างหนึ่งตั้งแต่โบราณกาล วัตถุดิบตามธรรมชาติถูกนำมารังสรรค์ปรุงแต่งจนกลายเป็นเมนูตามฤดูกาลรสเลิศมากมาย เมื่อย่างเข้าสู่หน้าร้อน THE STANDARD ได้รับเชิญให้ไปชิมเมนูดับร้อนของร้าน อาหาร (R.HAAN) ไฟน์ไดนิ่งย่านทองหล่อ เจ้าของรางวัลมิชลินสตาร์ 1 ดาว ประจำปี 2562 โดยเชฟชุมพล แจ้งไพร หัวหน้าเชฟกล่าวว่า ทุกเมนูที่คัดเลือกมาเป็นจานดั้งเดิม ผ่านขั้นตอนปรุงแต่งด้วยความพิถีพิถัน และใช้แต่วัตถุดิบระดับพรีเมียมจากแหล่งท้องถิ่นคุณภาพชั้นนำทั่วไทยเมนูอาหารชาววังฤดูร้อนสุดสัปดาห์ – Royal Summer: Weekend Exclusive ของร้านอาหารมีให้เลือกชิมทั้งหมด 25 เมนู มีตั้งแต่จานเรียกน้ำย่อยไปจนถึงจานหลักแสนอร่อย เราขอแนะนำเมนูเด็ดเรียกความหิวให้คุณไปลิ้มลองด้วยตัวเองแตงโมปลาแห้งสิงห์บุรีจานแรก เริ่มต้นด้วยเมนูเรียกน้ำย่อยเบาๆ แต่อร่อยไม่เบาอย่าง แตงโมปลาแห้งสิงห์บุรี เมนูนี้ถือเป็นเมนูตำรับเก่าแก่ที่หารับประทานได้ยาก เป็นของว่างที่นำผลไม้ประจำหน้าร้อนหวานฉ่ำมาผสานกับความเค็มของปลาแห้ง โดยทางร้านเลือกใช้ปลาช่อนขึ้นชื่อจากสิงห์บุรี ปรุงรสด้วยหอมเจียวและน้ำตาลอ้อยไม่ฟอกสี นอกจากความสดชื่นในทันที่ที่ลิ้นสัมผัสแล้ว ความคาวหวานที่ต่างกันกลับผสมกันอย่างลงตัว ไส้กรอกปลาแนมชาววังอีกหนึ่งอาหารว่างแบบโบราณหาทานได้ยาก ไส้กรอกหมูโฮมเมดเสิร์ฟเคียงคู่กับปลาแนม ซึ่งปลาที่ว่าไม่ใช่ชื่อปลา หากแต่เป็นเนื้อปลาแม่น้ำท้องถิ่น นำไปคลุกกับข้าวคั่ว ปรุงรสด้วยกะทิหวานๆ ตัดรสชาติด้วยส้มซ่าเล็กน้อย ห่อทานด้วยใบชะพลู ผักชี และพริกขี้หนู ให้คุณสัมผัสกลิ่นหอมหวานของมะพร้าวพร้อมรสชาติเข้มข้นของไส้กรอก และความเผ็ดร้อนของบรรดาเครื่องเคียงในคำเดียวข้าวมันส้มตำอิ่มพอประมาณจากเมนูเรียกน้ำย่อย ก็ได้เวลาของจานหลักอย่าง ข้าวมันส้มตำ เมื่อพูดถึงข้าวมันหลายคนคงนึกถึงเมนูข้าวมันไก่ แต่แน่นอนว่าเมนูระดับชาววังแล้ว ข้าวมันที่ว่าไม่ใช่ข้าวมันธรรมดาอย่างที่เราคุ้นเคยกัน แต่เป็นข้าวมันที่หุงด้วยกะทิสด ให้ความหอมหวาน มัน เค็ม ผสานรสชาติกันอย่างละมุน หม่ำพร้อมส้มตำรสเด็ดเผ็ดกำลังพอดี และเครื่องเคียงแบบไทยๆ ในหนึ่งคำมีหลากหลายรสชาติแต่กลับเข้ากันอย่างไม่น่าเชื่อ และถ้าหากสงสัยว่าส้มตำกินกับข้าวแล้วมันจะเข้ากันไหม คงต้องมาลองสัมผัสเองข้าวแช่น้ำแร่ชาววังเมนูเอกสำหรับหน้าร้อนเห็นทีจะขาดข้าวแช่ไปได้อย่างไร ข้าวแช่น้ำแร่ชาววัง สูตรลับจากทางร้าน นำข้าวหอมมะลิคุณภาพแช่ในน้ำแร่เย็นๆ ลอยหน้าด้วยดอกมะลิจากสวนปลูกเอง และดอกชมนาดกลีบสวยซึ่งเก็บเฉพาะช่วงเวลา 4-6 โมงเย็นเท่านั้น (ช่วงเวลาที่ดอกชมนาดส่งกลิ่นหอมโชยที่สุด) ทำให้คุณดื่มด่ำความสดชื่นพร้อมความหอมจากกลิ่นดอกไม้ธรรมชาติได้เต็มที่ หันมาดูเครื่องเคียง ประกอบไปด้วย ลูกกะปิทรงเครื่อง หอมยัดไส้ปลา ไชโป๊หวานจากสุรินทร์ หมูสวรรค์ และพริกหยวกยัดไส้หมูกุ้งแบบชาววัง ส่วนผักแกล้มมีกระชาย มะม่วง แตงกวา และต้นหอม และเพื่อการกินที่ได้อรรถรสที่สุด เชฟชุมพลแนะนำว่าให้เริ่มที่เครื่องเคียง แล้วตามด้วยความหอมเย็นสดชื่นของข้าวแช่เป็นการตบท้ายไอศกรีมกะทิสดทรงเครื่องกล้วยไข่เชื่อมปิดท้ายมื้ออาหารด้วยของหวาน ไอศกรีมกะทิสดทรงเครื่องกล้วยไข่เชื่อม เสิร์ฟมาในลูกมะพร้าวเผาผ่าครึ่งจัดตกแต่งเหมือนกับรังนก ไอศกรีมกะทิหอมมันไม่เลี่ยน กินคู่กล้วยไข่เชื่อมเนื้อแน่น เม็ดแปะก๊วย ถั่วดำ และข้าวเหนียว เรียกได้ว่าดูดีทั้งภาพลักษณ์และรสชาติเลยทีเดียวพิสูจน์อักษร: ร้าน อาหาร (R.HAAN) เปิดให้คุณสัมผัสเมนูชาววังคลายร้อนแบบที่ไม่สามารถหารับประทานได้ที่ไหน ตั้งแต่วันที่ 9 มีนาคม ถึง 9 มิถุนายน 2562 เฉพาะวันเสาร์-อาทิตย์ เวลาตั้งแต่ 11.00-14.30 น. เท่านั้น อาหาร (R.HAAN)Address: 131 ถนนสุขุมวิท 55 ทองหล่อซอย 9 แขวงคลองเตยเหนือ เขตวัฒนา กรุงเทพฯOpen: 17.00-22.00 น.Telephone: 09 5141 5524 0 2059 0433 4Page: www.facebook.com/RHAANThaiWebsite: www.r-haan.comMap:
เมนูอาหารชาววังฤดูร้อนสุดสัปดาห์ – Royal Summer: Weekend Exclusive ของร้านอาหารมีให้เลือกชิมทั้งหมด 25 เมนู ตั้งแต่จานเรียกน้ำย่อยไปจนถึงจานหลักแสนอร่อยแตงโมปลาแห้งสิงห์บุรี ถือเป็นเมนูตำรับเก่าแก่ที่หารับประทานได้ยาก เป็นของว่างที่นำผลไม้ประจำหน้าร้อนหวานฉ่ำมาผสานกับความเค็มของปลาแห้งข้าวแช่น้ำแร่ชาววัง สูตรลับจากทางร้าน นำข้าวหอมมะลิคุณภาพแช่ในน้ำแร่เย็นๆ ลอยหน้าด้วยดอกมะลิจากสวนปลูกเอง และดอกชมนาดกลีบสวย ซึ่งเก็บเฉพาะช่วงเวลา 4-6 โมงเย็นเท่านั้น